Document ID: 31981R3581

31981R3581
L 359/12
SLUŽBENI LIST EUROPSKE UNIJE
14.12.1981.
UREDBA KOMISIJE (EEZ) br. 3581/81
od 14. prosinca 1981.
o statističkom pragu u statistici vanjske trgovine Zajednice i statistici trgovine među državama članicama
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske ekonomske zajednice,
uzimajući u obzir Uredbu Vijeća (EEZ) br. 1736/75 od 24. lipnja 1975. o statistici vanjske trgovine Zajednice i statistici trgovine između država članica (1), kako je izmijenjena Uredbom (EEZ) br. 2845/77 (2), a posebno njezine članke 24. i 41.,
uzimajući u obzir Uredbu Vijeća (EEZ) br. 1445/72 od 24. travnja 1972. o nomenklaturi robe za statistiku vanjske trgovine Zajednice i statistiku trgovine među državama članicama (NIMEXE) (3), kako je izmijenjena Uredbom (EEZ) br. 3065/75 (4), a posebno njezin članak 5. stavke 2. i 3.,
uzimajući u obzir Uredbu Vijeća (EEZ) br. 3180/78 od 18. prosinca 1978. o promjeni vrijednosti obračunske jedinice koju koristi Europski monetarni fond za suradnju (5) i čiji naziv od sada glasi ECU,
uzimajući u obzir Uredbu Vijeća (EEZ, Euratom) br. 3308/80 od 16. prosinca 1980. o zamjeni europske obračunske jedinice ECU-om u pravnim instrumentima Zajednice (6),
budući da su se od donošenja Uredbe Vijeća (EEZ) br. 2845/77 cijene razvijale tako da je neophodno povisiti statistički prag s 300 na 400 ECU-a kako bi se omogućilo državama članicama da prekinu statističku evidenciju pošiljaka od manje važnosti ako žele iskoristiti tu mogućnost iz gospodarskih razloga;
budući da se statistički prag utvrđen u ECU-ima treba preračunati u nacionalne valute; budući da devizni tečaj za svaku valutu u odnosu na ECU dnevno varira; budući da je za određivanje vrijednosti statističkog praga potrebno primijeniti fiksni devizni tečaj; budući da se navedeni tečaj može temeljiti na srednjim deviznim tečajevima u razdoblju od srpnja 1980. do lipnja 1981.;
budući da se zbog pojednostavljenja tako dobiveni iznosi trebaju zaokružiti;
budući da su mjere utvrđene u ovoj Uredbi u skladu s mišljenjem Odbora za statistiku vanjske trgovine,
DONIJELA JE OVU UREDBU:
Članak 1.
Statistički prag, u smislu članka 24. Uredbe (EEZ) br. 1736/75, izražen u vrijednosti, utvrđuje se na iznos od 400 ECU-a.
Članak 2.
Statistički prag utvrđen u članku 1., izražen u nacionalnim valutama, ne prelazi:
Za Belgijsko-luksemburšku gospodarsku uniju:
16 500
Bfrs/Lfrs
-
Za Dansku:
3 100
Dkr
-
Za Francusku:
2 400
FF
-
Za Grčku:
24 500
Dr.
-
Za Irsku:
275
£ Irl
-
Za Italiju:
500 000
Lit
-
Za Nizozemsku:
1 100
Fl
-
Za Njemačku:
1 000
DM
-
Za Ujedinjenu Kraljevinu:
225
£
Članak 3.
Ova se Uredba prvi put primjenjuje na statistiku koja se odnosi na podatke iz 1982.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 14. prosinca 1981.

Labels: 2
3
19